**Põhja-Sakala valla tennise meistrivõistlused 2018**

**I Eesmärk**

Populariseerida sportlikke eluviise Põhja-Sakala elanike seas. Selgitada välja Põhja-Sakala valla parimad tennisistid nii naiste kui meeste arvestuses.

**II Aeg ja koht**

Võistlus toimub Sürgavere Spordihoones kokkuleppelise ajakava järgi.

**III Osavõtjad**

Mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil.

Iga võistleja vastutab oma tervisliku seisundi eest ise.

**IV Võistluste süsteem**

Meeste hulgas selgitatakse parimad mängijad välja kahes tugevusliigas. Naistel ühes liigas.

I liiga mehed II liiga mehed naised

Mati Miilen Rein Tamm Reet Mutso

Joel Uusta Andrus Venne Aavi Uustal

Aldo Umal Henry Venne Mare Luht

Hillar Pesti Veiko Sepp Astrid Tõnumaa

Kõigis kolmes grupis mängitakse turniirisüsteemis kõik kõigiga läbi. Mäng käib kahe seti võiduni. Seisul 6:6 on „kiire lõppmäng” 7 punktini või kahe punkti vaheni. 1:1 settide korral mängitakse „kiire lõppmäng” 10 punktini ja kahe punkti vaheni.

Kahe mängija võrdsete punktide korral saab kõrgema koha omavahelise mängu võitja. Kolme mängija võrdsete punktide korral arvestatakse võidetud ja kaotatud geimide vahet.

**V Autasustamine**

Meistrivõistlustel I, II ja III koha saavutanud võistlejaid autasustatakse medali ja diplomiga.

**VI Üldist**

Kõik juhendis määratlemata küsimused lahendavad korraldajad kohapeal.